Publication: Magyar Közlöny
Issue: MK-2010-167 (Year: 2010, Number: 167)
Era: contemporary
Section: A magánnyugdíjról és a magánnyugdíjpénztárakról szóló 1997. évi LXXXII. törvény (a továbbiakban: Mpt.)
Paragraph Index: 18

(5) A tagdíjfizetésre kötött megállapodás a megkötése napján, legkorábban a tárgyhónap elsõ napján jön létre. A megállapodásban rendelkezni kell a tagdíj alapjáról és összegérõl, és az esetleges tagdíj-kiegészítés vállalásáról is. A megállapodás megkötését követõen a tagdíjat a tárgyhónapot követõ hónap 12. napjáig kell az érintett magánnyugdíjpénztárhoz megfizetni. A pénztártag a megállapodás megszûnését a magánnyugdíjpénztár részére írásban köteles bejelenteni. A tagdíj fizetését – támogatási megállapodás alapján – a tag helyett más is átvállalhatja. A támogatás jogosultja a pénztártag. A támogatás felhasználására a tagdíjra vonatkozó szabályokat kell alkalmazni.” * A törvényt az Országgyûlés a 2010. október 25-i ülésnapján fogadta el.

Source: https://magyarkozlony.hu/hivatalos-lapok/d41ced9d4a49a9809eb2a19f0e3724b0765ab83b/dokumentumok/b7c28f6914df95106338d7031b023f1a92830bbf/letoltes